จับตา”เยลเลน”แถลงสภาคองเกรสวันพุธ-พฤหัสบดีนี้-คาดไม่ขึ้นดอกเบี้ย
จับตา"เยลเลน"แถลงสภาคองเกรสวันพุธ-พฤหัสบดีนี้-คาดไม่ขึ้นดอกเบี้ย
8 ก.พ. 2559

ตลาดการเงินทั่วโลกจับตาดูนางเจเน็ต เยลเลน ประธานธนาคารกลางสหรัฐ (เฟด) ซึ่งจะแถลงต่อคณะกรรมาธิการด้านบริการทางการเงินแห่งสภาผู้แทนราษฎรสหรัฐในวันพุธที่จะถึงนี้ และจะแถลงต่อคณะกรรมาธิการด้านการธนาคารแห่งวุฒิสภาในวันพฤหัสบดี
นักวิเคราะห์และนักลงทุนต่างจับตาดูว่า นางเยลเลนจะส่งสัญญาณเลื่อนการปรับขึ้นอัตราดอกเบี้ยในการประชุมเดือนหน้าออกไปหรือไม่ หลังจากที่เฟดได้ปรับขึ้นอัตราดอกเบี้ยไปแล้ว 0.25% ในการประชุมเดือนธ.ค.ปีที่แล้ว
นักวิเคราะห์จำนวนหนึ่งคาดว่า นางเยลเลนอาจจะไม่ส่งสัญญาณเรื่องการปรับขึ้นอัตราดอกเบี้ยในเดือนมี.ค. แต่อาจจะเน้นย้ำถึงมุมมองในด้านบวกที่มีต่อเศรษฐกิจสหรัฐ โดยเฉพาะตลาดแรงงานที่ยังคงแข็งแกร่ง
อย่างไรก็ตาม คาดว่า นางเยลเลนจะแสดงความกังวลเกี่ยวกับการชะลอตัวของเศรษฐกิจในต่างประเทศ พร้อมประกาศจับตาสถานการณ์เศรษฐกิจทั่วโลกอย่างใกล้ชิด          